Diari Oficial de la Generalitat Valenciana


Sumari del DOGV 4440, del 14-02-2003 (2003/1603)

Informació pública de la proposta d'actuació integrada per al desenvolupament del sector B-2 del Pla General d'Ordenació Urbana. Expedient número 3120.0022/02.
---------------------------------------------------------------------------------------------------------------------------------------------------------------

### Dades del document

Número de DOGV
:   4440

Data del DOGV
:   14-02-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/1603


Organisme emissor
:   Ajuntament de Dénia

Tipus de document
:   Anunci

Informació pública de la proposta d'actuació integrada per al desenvolupament del sector B-2 del Pla General d'Ordenació Urbana. Expedient número 3120.0022/02. [2003/F1603]
  
Jorge Sánchez Valiente, en representació de la mercantil Urbanizaciones del Montgó, SA, en qualitat d'apoderat general; Francisco Llácer Blanquer, en qualitat de conseller de la junta directiva, i Francisco Llácer Gavilá, en qualitat de secretari, en nom i representació de l'Agrupació d'Interés Urbanístic B-2 Plana d'Elies, amb data 13 de desembre de 2002, registre d'entrada número 21.570, ha formulat el programa d'actuació integrada (PAI) per al desenvolupament del sector B-2 del Pla General d'Ordenació Urbana de Dénia, compost al seu torn d'avantprojecte d'urbanització, pla parcial i resguard acreditatiu que s'ha sol·licitat la cèdula d'urbanització, a l'empara del que s'establix en l'article 45 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
En aplicació del que s'establix en l'article 46.3 del mateix text legal, és procedent sotmetre a informació pública, amb tota la documentació annexa, per un termini de 20 dies hàbils comptats a partir del dia següent a la publicació d'este anunci en el Diari Oficial de la Generalitat Valenciana.
  
Es fa constar que durant el termini esmentat els interessats en este procediment podran formular qualssevol al·legacions que els convinguen segons dret, així com altres alternatives tècniques.
  
Es podran presentar alternatives tècniques i al·legacions durant 20 dies comptats des de l'última publicació de l'edicte. Les proposicions juridicoeconòmiques es presentaran durant els cinc dies següents al venciment del termini anterior. Estos quedaran prorrogats, per 20 dies addicionals, si durant els 10 primers d'informació pública alguna persona es comprometera a presentar una alternativa tècnica substancialment distinta a la inicial i prestara caució d'això en la quantia que es determine. La pròrroga es farà constar en l'expedient, s'anunciarà al tauler d'anuncis de l'ajuntament i es comunicarà a qui, per desconéixer-la, presente pliques prematurament.
  
L'acte d'obertura de pliques tindrà lloc el següent dia hàbil a la conclusió del termini per a presentar-les a les oficines de l'Àrea de Planejament Estratègic i Gestió Urbanística, situades a la Ronda de les Muralles, número 45 (antic institut de Formació Professional).
  
La referida documentació, així com l'expedient administratiu, es podran consultar a les oficines municipals de l'Àrea de Planificació Estratègica i Gestió Urbanística, situades a la Ronda de les Muralles, número 45 (antic institut de Formació Professional) els dies hàbils en horari de 09.00 a 13.00 hores.
  
Les al·legacions o alternatives tècniques que, si fa al cas, es formulen, seran presentades davant de l'Ajuntament de Dénia.
  
Cosa que es fa pública perquè se'n prenga coneixements i efectes, en compliment del que s'establix en l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.